Hind bint Ebi-Umeje

Hind bint Ebi Umeja () (580 - 680) je bila supruga Allahovog poslanika Muhammeda i time imala titulu „Majka pravovjernih“.

Biografija
Također je poznata kao Hind el Mahzumija, Hind bint Suhejl i Umm Selema, bila je kćerka poglavara arapskog plemena Benu Mahzum Um Mahzum i njen prvi muž Abdullah ibn abdul Esed. Bila je među prvim konvertitima na islam, bilježi se da su samo Alija i još nekoliko njih primili islam prije nje.

Bila je proganjana od mekanskih idolopoklonika i prisiljavana da ostavi novu vjeru koju je prihvatila i prestane slijediti Muhammeda. Njen suprug je poginuo u bici na Uhudu 23. marta 625. godine. Imala je četvero djece sa prvim mužem prije Muhammeda:
Selema ibn Abdullah 
Omer ibn Abdullah
Zejneb ibn Abdullah 
Zura ibn Abdullah

Kao udovica je ostala sama sa djecom u Medini gdje nije imala rodbine ali je bila izdržavana od zajednice Ensarija i Muhadžira koji su to smatrali kao svojom dužnošću. Nakon što je upotpunila „idet“ (po Islamskom zakonu, vrijeme koje udovice moraju čekati nakon smrti muževa u kojima im nije dozvoljeno da se udavaju), Ebu-Bekr a zatim i Omer ibn Hattab je pokušavaju zaprositi, što ona odbija. Nakon toga je zaprošava Muhammed, što ona prihvata.

U tradicionalnim islamskim predajama je zapisan razgovor između nje i Muhammeda u kome se kaže da je ona rekla:
"O Božiji poslaniče, ja imam tri karakteristike; ja sam žena koja je veoma ljubomorna i bojim se da kod mene nećeš vidjeti nešto što će te rasrditi a samim time i Allaha razljutiti što će dovesti do toga da me kazni, zatim, ja sam žena u godinama i ja sam žena koja ima malu djecu."
Muhammed joj je odgovorio:
"Što se tiče ljubomore koju si spomenula, molim Allaha da ti je otkloni, što se tiče problema tvojih godina, i ja imam isti problem. Što se tiče tvoje porodice, tvoja porodica je i moja porodica."
Um Selema je se udala za Muhammeda u svojoj 29 godini života. Navodi se da, jedna od poznanica Um Seleme je bila majka Hasan el Basrija i da je Um Selema često čuvala Hasana kad je bio mali. Umrla je u osamdeset četvrtoj godini života.

 Također pogledajte 

 Muhammed

 Reference 

Kategorija:Muslimanke
Kategorija:Biografije, Meka
Kategorija:Muhammedove supruge
Kategorija:Rođeni 580.
Kategorija:Umrli 680.